ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS ŠEIMOS KOMISIJOS SUDĖTIES IR NUOSTATŲ PATVIRTINIMO

2024 m.	d. Nr.

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos šeimos stiprinimo įstatymo 14 straipsnio 1 dalies 2 punktu, atsižvelgdama į Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriaus 2024-09-23 raštą Nr. 6SD-9599 „Dėl dalyvavimo šeimos komisijos veikloje“ (reg. 2024-09-23 Nr. G-7437) ir Šiaulių miesto savivaldybės tarybos posėdžių sekretoriaus 2024-11-11 raštą „Dėl Tarybos naro delegavimo į Šeimos komisiją“ (reg. 2024-11-11 Nr. SPG-2098), Šiaulių miesto savivaldybės taryba nusprendžia:

1.	Sudaryti Šiaulių miesto savivaldybės tarybos 2023–2027 metų kadencijos laikotarpiui tokios sudėties Šiaulių miesto savivaldybės šeimos komisiją:

1.1. Lina Augytė – Šiaulių miesto savivaldybės administracijos vyriausioji specialistė (tarpinstitucinio bendradarbiavimo koordinatorė);

1.2. Giedrė Domres – Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriaus vyriausioji specialistė;

1.3. Asta Jaseliūnienė – VšĮ Žmogiškųjų išteklių stebėsenos ir plėtros biuro direktorė;

1.4. Gintarė Lukaitė-Cekavičė – LPF SOS vaikų kaimų Lietuvoje draugijos atstovė;

1.5. Ramutė Pilypienė – Šiaulių miesto savivaldybės administracijos Socialinių paslaugų skyriaus vedėja;

1.6. Dainora Samčenkienė – NVO Šiaurės Lietuvos kolegijos atstovė;

1.7. Justina Skerstonė – Šiaulių miesto savivaldybės administracijos asmenų su negalia reikalų koordinatorė;

1.8. Eligijus Stugys – Šiaulių miesto savivaldybės tarybos narys;

1.9. Vida Šalnienė – Šiaulių miesto savivaldybės socialinių paslaugų centro direktorė;

1.10. Justinas Švėgžda – Šiaulių miesto savivaldybės vicemeras.

2. Skirti Justiną Švėgždą Šiaulių miesto savivaldybės šeimos komisijos pirmininku.

3.	Skirti Ramutę Pilypienę Šiaulių miesto savivaldybės šeimos komisijos pirmininko pavaduotoja.

4. Patvirtinti Šiaulių miesto savivaldybės šeimos komisijos nuostatus (pridedama).

5. Pripažinti netekusiu galios Šiaulių miesto savivaldybės tarybos 2019 m. liepos 4 d. sprendimą Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“ su visais pakeitimais ir papildymais.

Šis sprendimas ne vėliau kaip per vieną mėnesį nuo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras